Hei!

Ohessa koululaisuinteihin liittyviä järjestelyjä.

Avainkortit pukukoppeihin saatte kassalta.

Jokaiselle koululle on varattu paikka uimahallin allastiloissa, jonne voitte kokoontua. Järjestys on sama kuin viime vuonnakin. Tähän järjestelyyn on päädytty siitä syystä, että meitä on niin valtavan paljon allastiloissa kisojen alkuvaiheessa. Lisäksi tämä helpottaa opettajasta/huoltajasta eksynyttä uimaria, koska on joku selkeä kokoontumispaikka.

Kisat hoidetaan keräilyerinä. Tämä tarkoittaa sitä, että meillä on 2 x kahdeksan tuolia lastenaltaiden luona, jotka on numeroitu ratojen mukaan(1-8).Keräilyssä on kaksi henkilöä huutelemassa uimareiden nimiä ja järjestämässä uimareita oikeaan järjestykseen. Uimarit istuvat odottelemaan vuoroaan tuolille. Tästä uimarit saatetaan lähtöpaikalle, joten kukaan ei voi eksyä/joutua väärälle radalle. Kun kisat etenee, niin yksi erä on uimassa, yhtä erää ollaan saattamassa lähtöpaikalle ja kaksi erää ovat keräilyssä tuoleilla. Näin saadaan kisat jouhevasti vietyä läpi. Myös viestijoukkueet menevät keräilyn kautta.

Mikäli uimari myöhästyy omasta erästään, on uimarin mahdollista uida seuraavassa mahdollisessa erässä jossa on tilaa. Opettaja kertoo myöhästymisestä toimitsijoille, ja sovitaan uusi sopiva erä uimarille.

1-4-luokat starttaavat matalasta päästä, jossa ei ole lähtökorokkeita.

1-ja 2-luokkalaiset lähtevät vedestä turvallisuussyistä. 3 - ja 4-luokkalaiset saavat halutessaan hypätä veteen lähdössä. Kaikki halukkaat saavat lähteä vedestä, kenenkään ei ole pakko hypätä veteen.

5-luokasta eteenpäin startataan syvästä päästä, jossa on myös lähtökorokkeet.

**Kokoontumispaikat allastiloissa:**

Isokylä porealtaan nurkkaus

Hollihaka kahvio allastiloissa

Kälviän, Lohtajan, Alaviirteen, Marttila, Peltokorpi, Ruotsalo koulut kahvio allastiloissa

Kaikki muut koulut kokoontuvat lastenaltaan ja hyppyaltaan ympäristössä.

Yläkouluille ei ole kokoontumispaikkaa.

Tulokset tulevat Kokkolan uimaseuran nettisivuille heti kun valmistuvat, oletettavasti jo samana iltana.
<https://kus-gss.sporttisaitti.com/>

Palkinnot jaetaan kouluilla, opettajan ilmoittamana ajankohtana.

Pasi Lahtinen
pasi.lahtinen@netikka.fi
P.044-7119589
KUS-GSS